**ΑΠΟΣΠΑΣΜΑ ΠΡΑΚΤΙΚΟΥ**

**από τη ΣΥΝΕΔΡΙΑΣΗ 1η/07-06-2017 της ΑΝΤΙΠΡΟΣΩΠΕΙΑΣ του ΤΕΕ/ΤΗ**

**ΜΟΝΙΜΕΣ ΕΠΙΤΡΟΠΕΣ ΚΑΙ ΤΟ ΑΝΤΙΚΕΙΜΕΝΟ ΤΟΥΣ**

**1. Μ.Ε. Επαγγελματικών Θεμάτων**

* Παρακολούθηση - αντιμετώπιση των συσσωρευμένων επαγγελματικών θεμάτων του κλάδου (ανεργία, υποαπασχόληση, ασφαλιστικό, αναθέσεις έργων και μελετών, αμοιβές, Μηχανικοί του Δημοσίου, ΤΕΙ κλπ).
* Παρακολούθηση τήρησης της νομοθεσίας που αφορά τα επαγγελματικά δικαιώματα.
* Παρακολούθηση, υποστήριξη και διασύνδεση λειτουργίας Δημοσίων φορέων με ιδιώτες μηχανικούς επί διαδικασιών και προβλημάτων που προκύπτουν από τη συνεχή αλλαγή νομοθεσίας.

**2. Μ.Ε. Επιστημονικών Θεμάτων – Νέων Τεχνολογιών**

* Παρακολούθηση της επιστημονικής εξέλιξης.
* Επεξεργασία και κατάθεση προτάσεων για την τεχνική παιδεία όλων των βαθμίδων.
* Σύνδεση και συνεργασία με το Πανεπιστήμιο, με επιστημονικούς φορείς και με επιστημονικά Ινστιτούτα.
* Στήριξη και προβολή επιστημονικού έργου.
* Παρακολούθηση και επεξεργασία θεμάτων Αντισεισμικού Σχεδιασμού και Φυσικών Καταστροφών.
* Οργάνωση και παρακολούθηση σεμιναρίων - ημερίδων για τον αντισεισμικό σχεδιασμό, τεχνολογία υλικών αποκατάστασης και ενίσχυσης των κατασκευών.
* Παρακολούθηση των νέων σύγχρονων τεχνολογιών διασύνδεσης με την κοινωνία της γνώσης και της πληροφορίας.
* Δικτυακές – τηλεπικοινωνιακές υποδομές σε επίπεδο Περιφέρειας (εκπαίδευση, υγεία, Δημόσια Διοίκηση).
* Προτάσεις για την εισαγωγή των νέων τεχνολογιών στην επικοινωνία των οργάνων διοίκησης του ΤΕΕ/ΤΗ.
* Προτάσεις για την αναβάθμιση του εξοπλισμού του Τμήματος και εξοπλισμό του με νέα οπτικοακουστικά μέσα (εκπαίδευση, υποστήριξη, χρήση, αξιοποίηση).
* Προτάσεις για τη διασύνδεση με τράπεζες πληροφοριών και βιβλιοθήκες πέραν αυτής του ΤΕΕ.
* Οργάνωση και λειτουργία βιβλιοθήκης του Τμήματος.

**3. Μ.Ε. Έργων Υποδομής – Ανάπτυξης**

* Επεξεργασία προτάσεων για τις τεχνικές υποδομές, την αξιοποίηση των φυσικών πόρων και γενικά την ανάπτυξη.
* Παρακολούθηση, επεξεργασία, συμμετοχή στην κατάρτιση των προγραμμάτων επενδύσεων στην Περιφέρεια.
* Διερεύνηση επιπτώσεων από τα μεγάλα έργα υποδομής.
* Διερεύνηση και προώθηση σύγχρονων τεχνολογιών φιλικών προς το περιβάλλον.
* Παρακολούθηση κοινοτικών προγραμμάτων.
* Παρακολούθηση των σημαντικών τεχνικών – αναπτυξιακών θεμάτων του Περιφερειακού Συμβουλίου Ιωαννίνων και των μεγάλων Δήμων του Νομού.

**4. Μ.Ε. Ενεργειακών Θεμάτων**

* Αξιοποίηση ενεργειακού δυναμικού της περιοχής.
* Ανανεώσιμες πηγές ενέργειας.
* Ενεργειακή ευαισθητοποίηση της κοινωνίας και διαμόρφωση ενεργειακής συνείδησης καταναλωτών.

**5. Μ.Ε. Πολεοδομίας – Χωροταξίας – Δομημένου Περιβάλλοντος**

* Χωροταξικός, πολεοδομικός σχεδιασμός.
* Χρήσεις γης και γενικά πολεοδομικά θέματα.
* Χωροθέτηση δραστηριοτήτων.
* Διερεύνηση προτάσεων για αναπλάσεις περιοχών.
* Δομημένο περιβάλλον και ποιότητα ζωής.

**6. Μ.Ε. Πολιτιστικής Κληρονομιάς – Φυσικού Περιβάλλοντος – Οικολογίας**

* Μνημεία πολιτιστικής κληρονομιάς (προστασία, συντήρηση, ανάδειξη).
* Παραγωγή θέσεων για τη λελογισμένη και περιβαλλοντικά συμβατή αξιοποίηση των φυσικών πόρων.
* Διερεύνηση οχλουσών και ρυπογόνων δραστηριοτήτων σε περιβαλλοντικά ευαίσθητες περιοχές, προγραμμάτων και έργων αντιρρύπανσης.
* Παρακολούθηση περιβαλλοντικών μελετών έργων.
* Επεξεργασία ειδικών θεμάτων περιβάλλοντος και οικολογίας.
* Επεξεργασία και προώθηση σύγχρονων τεχνολογιών και τεχνολογιών φιλικών προς το περιβάλλον.

**7. Μ.Ε. Υγιεινής και Ασφάλειας στους χώρους εργασίας**

* Προαγωγή των θεμάτων για την ασφάλεια και υγεία των εργαζομένων με στόχο την αποτροπή εργατικών ατυχημάτων και επαγγελματικών ασθενειών στους χώρους εργασίας και τη βελτίωση των εργασιακών συνθηκών.
* Ενημέρωση και πληροφόρηση των μηχανικών, αλλά και των εργαζομένων και εργοδοτών για τα θέματα αυτά.
* Διοργάνωση σχετικών εκδηλώσεων (ημερίδες, σεμινάρια, κ.λ.π.).
* Κατάθεση προτάσεων για τη βελτίωση του θεσμικού πλαισίου ασφάλειας και υγείας.
* Ανάπτυξη συνεργασιών με τις αρμόδιες υπηρεσίες και τους επιστημονικούς και άλλους φορείς.

**8. Μ.Ε. Νέων Μηχανικών – Συνεχιζόμενης Εκπαίδευσης**

* Νέοι Μηχανικοί (προβλήματα, προσέγγιση, στήριξη).
* Οργάνωση - υποστήριξη του γραφείου ενημέρωσης, προσανατολισμού και επαγγελματικής και επιστημονικής στήριξης των Νέων Μηχανικών του Τμήματος. Σεμινάρια μόνιμης κατάρτισης (Νόμοι, προδιαγραφές, κανονισμοί, διαδικασίες έκδοσης αδειών, κλπ).
* Έρευνα αγοράς εργασίας.
* Οργάνωση σεμιναρίων, ημερίδων, συνεδρίων, διαλέξεων, για θέματα ειδικού και ευρύτερου ενδιαφέροντος.
* Κατάρτιση και υλοποίηση προγραμμάτων συνεχιζόμενης εκπαίδευσης και κατάρτισης, αξιοποίηση κοινοτικών και όχι μόνον, προγραμμάτων για την επιμόρφωση και την απασχόληση.

**9. Μ.Ε. Πραγματογνωμοσυνών**

* Προσδιορισμός κριτηρίων ορισμού πραγματογνωμόνων και έλεγχος τήρησης αυτών.
* Παρακολούθηση και υποστήριξη του έργου των πραγματογνωμόνων.
* Αξιολόγηση της ποιότητας των πραγματογνωμοσυνών, της συνέπειας και της ανταπόκρισης των πραγματογνωμόνων.
* Εξειδίκευση των οδηγιών για τη σύνταξη των πραγματογνωμοσυνών.

**10. Μ.Ε. Ευρωπαϊκών Προγραμμάτων**

* Παρακολούθηση Ευρωπαϊκών Προγραμμάτων.
* Ανεύρεση και Προσδιορισμός Ευρωπαϊκών Προγραμμάτων με αντικείμενο που άπτεται του Περιφερειακού Τμήματος ΤΕΕ.
* Αξιολόγηση και εκτίμηση της δυνατότητας συμμετοχής του Τμήματος σε δράσεις των παραπάνω προγραμμάτων.
* Εύρεση και δραστηριοποίηση εταίρων και ωφελούμενων για την υλοποίηση δράσεων στο πλαίσιο των προγραμμάτων αυτών.
* Κατάρτιση και υλοποίηση έργων / δράσεων για τα προγράμματα αυτά.\*
* Ενημέρωση και πληροφόρηση των μηχανικών, για ευκαιρίες που παρουσιάζονται από προγράμματα ή τα θέματα τέτοιου είδους (ευκαιρίες επαγγελματικής δραστηριοποίησης, δυνατότητες ενισχύσεων κλπ).\*
* Παρακολούθηση και υποστήριξη της υλοποίησης και αξιολόγηση της ποιότητας έργων / δράσεων για τα προγράμματα αυτά.
* Εδραίωση και αναγνώριση του ρόλου του ΤΕΕ ως ικανού και αξιόλογου εταίρου για δράσεις και έργα σε Ευρωπαϊκό επίπεδο, εταίρο με εξαιρετικά υψηλό επίπεδο επιστημονικής και τεχνικής κατάρτισης.

\*Σε συνεργασία με άλλες Μόνιμες Επιτροπές, όπου αυτό είναι απαραίτητο/εφικτό.